Ceteris servis, non, in nostrum morem, descriptis per
familiam ministeriis, utuntur. Suam quisque sedem,
suos penates regit. Frumenti modum dominus, aut
pecoris, aut vestis, ut colono, injungit ; et servus hacte-
nus paret. . Cetera dpmus ofiicia uxor ac liberi exse-
quuntur. Verberare servuro, ac vinculis et opere
coercere, rarum. Occidere solent, non disciplina et
severitate, sed impetu et ira, ut inimicum, nisi quod im-
pune. Libertini non multum supra servos sunt, raro
aliquod momentum in domo, numquam in civitate, ex«
ceptis dulntaxat iis gentibus, quae regnantur. Ibi enim



C. C. TACITtJS. 135

et sliper ingenuos et super nobiles ascendunt : apud
coieros, impares libertini libertatis argumentuni sunt.
Fenus agitare, et in usuras cxtendere, ignotum : ideo-
que magis servatur, quam si vetitum esset. Agri, pro
numero cultorum, ab universis per yices occupantur,

J[ucs mox inter se secundum dignationem partiuntur:
ieLcilitatem partiendi camporum spatia praestant. Apva
per annos mutant; et superest ager: nec enim cum
ubertate et amplitudine soli labore contendunt, ut po-
maria conserant, et prata separent, et hortos rigent :
sola terrae seges imperatur. Unde annum quoque ip-
sum non in totidem digerunt species : biems, et ver, et
aestaa inteliectum ac vocabula iiabent : autumni pe-
rinde nomen ac bona ignorantur.
Funerum nulla ambitio : id solum observatur, ut cor-
pora clarorum virorum certis lignis crementur. Struem
rogi nec vestibus, nec odoribus cumulant: sua cuique
arma, quorumdam ^ni et equus adjicitur. Sepulcrum
cespes erigit. Monumentorum arduum et operosum
hoDorem, ut gravem defunctis, aspernantur. Liamenta
ac lacrymas cito, dolorem et tristitiam tarde ponunt.
Feminis lugere honestum est : viris meminisse.
